
Årsmelding 2025/26 Hjelmeland bygdekvinnelag
Styret har vore: 
Janneke Wijgergangs (leiar) 
Brit Sæbø (kasserar), 
Gunn Hausken (sekretær) 
Kirsten Langvik (styremedlem )
Kirsti Flatø (styremedlem) 
Varamedlemmer: Mona Kleppa og Anne Kari Skogerbø

Revisorar: Marit Laugaland og Ragnhild Kvame.

Valnemnd:  Bente Riskedal, Liv Inger Mæland, Ingunn Kleppa (vara)

Vår visjon
Bygdekvinnelaget – for fellesskap, kunnskap og inkludering.

Gjennom året har Hjelmeland Bygdekvinnelag arbeidd i tråd med denne visjonen gjennom matglede, tradisjonsformidling, kunnskapsdeling, samarbeid og møteplassar i lokalsamfunnet.
FAKTA OM ÅRET
Aktivitetar og arrangement: Eit breitt program gjennom året
Matkurs: 4 kurs
Største enkeltarrangement: Ryfest – mykje besøk
Deltakarar på surdeigskurs: 22
Deltakarar på flatbrødkurs: 9
Gjester på julemøte: 55
Deltakarar på påskemøte: ca. 55–60
Deltakarar på forteljarkveld på Vigatunet: ca. 30–35
Deltakarar på forteljarkveld med Trygve Brandsdal: ca. 40
Gjester på pop-up-kafé: over 60
Visningar av saupskolt-video på Facebook: over 300 000 visninger
Samarbeidspartnarar: Fleire lokale lag, organisasjonar og Hjelmeland kommune
Fadderbarn: 1, gjennom Misjonsalliansen
Styremøte: 6 styremøte
Medlemmer:  60
Aktivitet og engasjement
Hjelmeland Bygdekvinnelag har hatt eit aktivt år med eit variert program innan mat, mattradisjonar, kultur, folkehelse og sosialt fellesskap. Vi har gjennomført eigne arrangement, delteke på lokale arrangement og hatt eit godt samarbeid med fleire lag, organisasjonar og offentlege aktørar. Vi har deltatt på «søke om midler kveld hos kommunen.
Bygdekvinnelaget har eiga Facebook-side og heimeside.
Mat, folkehelse og tradisjonar
Kvar onsdag morgon lagar Bygdekvinnelaget havregraut på Hjelmeland ungdomsskule. Dette er eit populært tiltak blant ungdommane og eit viktig bidrag til folkehelse og gode matvanar.
I samband med Folkehelsekongressen på Fister skule 19. februar 2026 laga laget lunsj med laks, ulike marineringar og tilbehøyr.
Laget har også arrangert og delteke på fleire matkurs gjennom året:
· Julepåleggskurs med Aud Torunn Eide som kursleiar.
· Flatbrødkurs på Årdal skule 16. februar, med ni deltakarar.
· Digitalt potetlefsekurs i regi av Noregs Bygdekvinnelag 17. februar.
· Surdeigskurs på Spinneriet 20. april. Roger og Gry demonstrerte prosessen med å lage brød av surdeig, og 22 deltakarar deltok.
På Ryfest 6. september demonstrerte Bygdekvinnelaget korleis vi lagar saupskolt. Demonstrasjonen blei filma og publisert på Facebook-sida til laget. Filmen har hatt over 300 000 visningar. Kafeen var open under arrangementet, og laget selde vaflar, saupskolt og te/kaffi. Det var mykje besøk.
Kultur, historie og lokale møteplassar
Laget har gjennom året arrangert fleire møteplassar med fokus på kultur, historie og sosialt samvær.
Årsmøtet blei halde på Spinneriet 22. oktober 2025. Arild Boganes fortalde om korleis ein kan oppdage og unngå å bli svindla.
Julemøtet blei halde på Høiland Gard i Årdal 3. desember, med Årdal som komité. Ola Dale heldt kåseri, og «To eldre herrar» song og spelte for dei 55 gjestene. Lokalt næringsliv bidrog med mange fine premiar til lotteriet.
Det tradisjonelle påskemøtet blei arrangert 26. mars. Liv Vadla Hausken laga flotte oppsatsar og bukettar som blei lodda ut. Om lag 55–60 personar deltok.

Bygdekvinnene var også med og pynta kyrkja til hausttakkefesten, som ein del av laget sitt bidrag til lokale tradisjonar og fellesskap.

Hjelmeland Bygdekvinnelag og Ryfylkemuseet inviterte til forteljarkveld på Vigatunet. Nils Viga Hausken fortalde om liv og lagnad. Mellom 30 og 35 personar deltok, og det blei servert saupskolt og syrekaker.
Forteljarkveld med Trygve Brandsdal blei arrangert 16. september. Han fortalde om «profilar i det gamle Hjelmelandssamfunnet». Det var enkel servering, og om lag 40 personar deltok.
Bygdadagen på Fister blei arrangert 19. september i samarbeid med Fister sokneråd og NMS-foreininga på Fister. Det blei servert komlemiddag og kaffimat.
Hjelmeland kommune arrangerte, i samarbeid med Hjelmeland Bygdekvinnelag, pop-up-kafé på Spinneriet 26. september. Over 60 gjester var innom for ein kaffikopp og litt å bite i. Det er planlagt ny pop-up-kafé 31. oktober.
Samarbeid og samfunnsengasjement
Hjelmeland Bygdekvinnelag har eit godt samarbeid med fleire lokale lag og organisasjonar. Mellom anna samarbeider vi med:
· Turlaget
· Sogelaget
· Fister sokneråd
· Frivilligsentralen
· Ryfylkemuseet
· Hjelmeland kommune
· NMS-foreininga på Fister
· Bygdekvinnelaget i Suldal
Fellesmøte om «Maten vår» blei arrangert 25. mars i samarbeid med Bygdekvinnelaget i Suldal. Anders Nordstad heldt foredrag.
Laget hadde også planlagt sommartur saman med Frivilligsentralen, men turen blei avlyst på grunn av for få påmelde.
Bygdekvinnelaget har dessutan eit fadderbarn gjennom Misjonsalliansen.
Synleggjering
Laget er aktivt på Facebook og har eiga heimeside. Aktivitetane våre blir også synleggjorde gjennom lokale arrangement og samarbeid med andre aktørar.
Demonstrasjonen av saupskolt under Ryfest er eit godt døme på korleis lokale mattradisjonar kan formidlast til eit større publikum. Filmen frå demonstrasjonen har hatt over 300 000 visningar på Facebook.
Oppsummering
Hjelmeland Bygdekvinnelag har gjennom året hatt eit breitt aktivitetsnivå og vore ein aktiv deltakar i lokalsamfunnet. Gjennom matkurs, tradisjonsformidling, kulturarrangement, folkehelsetiltak og samarbeid med andre lag og organisasjonar har vi arbeidd for å skape gode møteplassar og ta vare på lokale tradisjonar.
Styret ønskjer å takke alle medlemmene, samarbeidspartnarane, foredragshaldarane, kursleiarane og andre som har bidrege til aktivitetane gjennom året.

